ཡིག་ཐོག་གི་འགྲོ་ལམ་ལ་བརྟེན་ནས་གླིང་རྗེ་གེ་སར་རྒྱལ་པོའི་སྒྲུང་འདི་སོག་པོའི་ཡུལ་དུ་དར་ཁྱབ་ཏུ་སོང་བ།འདི་ཕྱོགས་སུ་ཕྱི་སོག་གི་མཁས་པ་ཆེན་པོ་ཚེ་ཐ་མཱི་ཏིན་སོ་རིན་གྱིསལོར་བྲིས་པའི་གེ་སར་སྒྲུང་གི་ལོ་རྒྱུས་འབྱུང་ཁུངས་ཞེས་པའི་དཔྱད་རྩོམ་ནང་གསལ་པོར་བསྟན་དོན།སོག་པོའི་གེ་སར་རྒྱལ་པོའི་སྒྲུང་ཞེས་པ་དེ་ནིལོར་ཨུ་རུ་སུའི་སོག་པོའི་མཁས་པ་ཐ་ཉིན་ཟེར་བས་བོད་ལྗོངས་ཨ་མདོ་རྫོང་དུ་འཚོལ་སྡུད་བྱས་པའི་བོད་ཡིག་ལས་བྲིས་པའི་གེ་སར་སྒྲུང་ལག་བྲིས་མ་གཞིར་བཟུང་ནས་བསྒྱུར་བ་ཡིན་གསུངས།ཡང་སོག་པོའི་མཁས་པ་པོ་ཡུན་ཏེ་ལེ་ཀུན་ཟེར་བས་སོག་ཡིག་གེ་སར་སྒྲུང་གི་་གཏམ་རྒྱུད་ལ་དཔྱད་པ་ཞེས་པ་ལས་བསྟན་དོན།ལོ་འཁོར་བརྒྱ་ཕྲག་ལྷག་གི་སྔོན་ལ་བོད་ལྗོངས་ཨ་མདོ་ས་ཁུལ་ནས་བསྡུས་པའི་བོད་ཀྱི་གེ་སར་སྒྲུང་གི་གཏམ་རྒྱུད་དེ་སོག་ཡུལ་ལ་བརྒྱུད་དེ་དར་ཁྱབ་ཏུ་སོང་བ་དང་ཆབས་ཅིག་སོག་པོའི་གེ་སར་སྒྲུང་གྲུབ་པ་ཡིན་སྐད།ཡང་ཀྲའོ་པིན་ལེས་བོད་སོག་གེ་སར་སྒྲུང་གི་འབྲེལ་བ་བརྗོད་པ་ཞེས་པའི་ནང་དུ།ཡོན་རྒྱལ་རབས་བཙུགས་རྗེས་ལོ་འཁོར་བརྒྱ་ཕྲག་དུ་མའི་ནང་བོད་ལྗོངས་ཀྱི་མཁས་པ་སྐད་གྲགས་ཅན་མང་པོ་སོག་ཡུལ་དུ་གདན་འདྲེན་ཞུས་ཏེ་སློབ་ཁྲིད་མཛད།ཁོང་རྣམ་པས་བོད་ཀྱི་མཁས་པའི་ལྗགས་རྩོམ་གལ་ཆེན་དང་གེ་སར་སྒྲུང་འདུས་པའི་དམངས་ཁྲོད་ཀྱི་རྩོམ་རིག་སྒྲོག་སྤེལ་གནང་བ་མ་ཟད།དུས་རབས་བཅུ་བདུན་ནས་བཟུང་བོད་ཡིག་ལ་བྱང་ཆུབ་པའི་སོག་པོའི་མཁས་པ་ཉིས་བརྒྱ་ལྷག་གིས་བོད་ཀྱི་ཚད་མ་དང་སྙན་ངགགཏན་ཚིགས་རིག་པ།སྨན་རྩིས།རྩོམ་རིག་སྒྱུ་རྩལ་བཅས་པ་ཡིག་སྒྱུར་དང་ཞིབ་འཇུག་གནང་སྟེ།བོད་སོག་རིག་གནས་བརྗེ་རེས་དང་གོང་འཕེལ་ཐད་ལ་ཕྱག་རྗེས་བླ་མེད་བཞག་ཡོད་ཅེས་བྲིས་འདུགཡང་ཁོ་བོས་དཔྱད་གཞིའི་ཡིག་ཆ་ཁུངས་བཙུན་པ་འགའ་ཞིག་ལས་མཐོང་བ་ལྟར་ན།གེ་སར་སྒྲུང་འདི་ཕལ་ཆེར་དུས་རབས་བཅུ་གསུམ་པའི་རྗེས་སུ།བོད་རིགས་དང་འདྲེས་སྡོད་བྱས་ཡོད་པའི་མཚོ་སྔོན་གྱི་ཨུ་ལོ་ཐེ་སོག་པོའི་དམངས་ཁྲོད་དུ་དར་ཁྱབ་ཏུ་སོང་བ་དང་བསྟུན་ནས་སོག་རིགས་འདུས་སྡོད་ཀྱི་ས་ཁུལ་ཡོངས་སུ་དར་བར་གྱུར།ད་ལྟ་ང་ཚོས་མཐོང་བའི་ལོའི་པེ་ཅིན་ཤིང་དཔར་གྱི་གེ་སར་ཁེ་ཧེན་གྱི་སྒྲུང་ཟེར་བ་ཡང་སྤྱི་ལོ་ལོར་མཚོ་སྔོན་གྱི་ཨུ་ཐེ་སོག་པོ་ལྔས་མཚོ་སྔོན་བོད་རིགས་ཀྱི་སྒྲུང་པའི་བཤད་པ་ལས་ཟིན་བྲིས་བཀོད་ཅིང་ལེགས་སྒྲིག་བྱས་ཏེ་གྲུབ་པ་ལགས་ཞེས་བཀོད་འདུགའདིའི་སྐོར་ལ་རྒྱ་བོད་སོག་གསུམ་གྱི་མཁས་པ་མང་པོས་གཏམ་གླེང་མང་པོ་བརྗོད་ཡོད་མོད།ཡིན་ནའང་གོང་གསལ་གྱི་མཁས་པ་རྣམས་ཀྱི་ལྟ་བའི་སྙིང་པོ་དེས་གླིང་གེ་སར་རྒྱལ་པོའི་སྒྲུང་འདི་ཡིག་ཐོག་བརྒྱུད་ནས་སོག་ཡུལ་དུ་དར་སྤེལ་བྱུང་བ་ཡིན་པ་ར་སྤྲོད་གསལ་པོ་མཛད་ཡོད།གཞན་ཡང་ད་ལྟ་ང་ཚོས་མཐོང་བའི་སོག་པོའི་ཚད་ལྡན་གྱི་སྒྲུང་དཔེ་འཛམ་གླིང་གེ་སར་རྒྱལ་པོའི་རྣམ་ཐར་ཞེས་པའི་རྒྱ་འགྱུར་མ་དང་གླིང་གེ་སར་རྒྱལ་པོ་ཞེས་པ་གཉིས་ལ་ཆ་མཚོན་ན།ཐོག་མར་སྒྲུང་མིང་འདི་གཉིས་ཡིག་སྒྱུར་སྐབས་སུ་ཡིག་འབྲུ་རེ་ཟུང་སྣོན་ཕྲི་བྱས་པ་ལས་སྒྲ་ཐམས་ཅད་བོད་སྐད་ཀྱི་སྒྲ་ཇི་མ་ཇི་བཞིན་དུ་རྟོགས་ཐུབ།ད་དུང་སོག་པོའི་སྒྲུང་དཔེ་འདི་གཉིས་ནང་དུ་གླིང་གི་དཔའ་རྟུལ་སུམ་ཅུའི་མཚན་དང་སྨན་མཆོག་འགག་བཟའ་དང་འབྲུག་མོ།མེ་བཟའ།ནེའུ་ཆུང་སོགས་ཀྱི་མཚན་ཡང་འཁྲུལ་བ་མེད་པར་བཀོད་ཡོད་པ་ཁོ་བོས་དངོས་སུ་མཐོང་མྱོང་།དེ་མིན་གེ་སར་རྒྱལ་པོ་འདུག་སྡོད་བྱེད་སའི་ཡུལ་ཡང་རྨ་ཆུ་འབྲི་ཆུ་རྫ་ཆུའི་འབྱུང་ཡུལ་ཡིན་པ་གསལ་པོ་བཀོད་ཡོད།གལ་སྲིད་གེ་སར་སྒྲུང་འདི་ཡིག་ཐོག་ལས་སོག་ཡུལ་དུ་ཁྱབ་པ་མིན་ན་སྒྲུང་མིང་དང་མི་མིང་ཡུལ་མིང་སོགས་འགྱུར་བ་ཆེན་པོ་མེད་པར་དེ་འདྲའི་གསལ་ཞིང་དག་པར་ཁྱབ་ཐབས་ཡོད་པ་མ་རེད།ཡིན་ནའང་སོག་པོའི་གེ་སར་སྒྲུང་འདི་ཡིག་ཐོག་ཁོ་ནར་བརྟེན་ནས་དར་ཁྱབ་ཏུ་སོང་བ་མིན་པ་ཡང་ཤེས་པར་གྱིས།